《依韵和王宣徽奉安中太乙神像》
宋代·王珪

太乙真庭结宝坛，中涵元象本无言。
三山波涌楼台近，北极星环剑佩尊。
岁人飞宫初在丑，神移列驭直从坤。
妖氛自逐灵旂卷，瑞谷常登御廪蕃。
晓日破红浮门栱，夕云凝紫护周垣。
龙随圣笔栖碑首，鹤带仙书语洞门。
天马应歌来伏卫，岳祗聊职听朝昏。
传闻词客新吟苦，玉案缠承上帝恩。

作者简介：王珪（1019年—1085年6月12日），字禹玉，北宋名相、著名文学家。祖籍成都华阳，幼时随叔父迁居舒州（今安徽省潜山县）。仁宗庆历二年（1042年），王珪进士及第，高中榜眼。初通判扬州，召直集贤院。历官知制诰、翰林学士、知开封府等。哲宗即位，封岐国公。旋卒于位，年六十七，赠太师，谥文恭。王珪历仕三朝，典内外制十八年，朝廷大典册，多出其手。自执政至宰相，凡十六年，少所建明，时称“三旨相公”。原有文集百卷，已佚。《四库全书》辑有《华阳集》四十卷。